《沁园春·李神木北上，同白斋饯之》
清代·陆震

浊酒三杯，余与徐生，为饯君行。正南墙春暖，梅花顿绽，北池雨正，柳带刚青。

如此风光，真堪聚首，何事轻装又远征。登高望，怅蓟门千里，无限离情。

知君未免沾膺。恰今夕、狂歌兴倍增。任酒酣已往，偏能说剑，更阑而后，且复谭兵。

倒马关前，王陵城下，此去经正百感生。兵争后，恐阴燐未灭，战血犹腥。

作者简介：江苏兴化人，字仲子，号种园。工书，擅长行、草。家贫，嗜饮，常以笔质酒家，求其墨迹者必先为赎笔，方能得其书。